wannaphong/clean_thaiwikipedia huggingface dataset:
# รัก เป็น เล่น ตาย
รัก เป็น เล่น ตาย (อังกฤษ : The Player Series) เป็นละครชุดทางโทรทัศน์ ออกอากาศเมื่อปี 2564 นำแสดงโดย เวอาห์ แสงเงิน (จอส), รมิดา จีรนรภัทร (เจน), ทิพนารี วีรวัฒโนดม (น้ำตาล) 

กำกับการแสดงโดย ทิชากร ภูเขาทอง (โจ้) อำนวยการผลิตโดยจีเอ็มเอ็มทีวี ร่วมกับ แทรชเชอร์ บางกอก เปิดตัวครั้งแรกในงาน GMMTV 2021: The New Decade Begins ในวันที่ 3 ธันวาคม ปีพ.ศ. 2563  เริ่มออกอากาศครั้งแรกในวันที่ 20 ธันวาคม พ.ศ. 2564 ทางช่องจีเอ็มเอ็ม 25 เวลา 20:30 น. (ตามเวลาไทย) และย้อนหลังทางแอปพลิเคชันวิว ในเวลา 22:30 น. 

 นักแสดงและบทบาท 

 นักแสดงหลัก 

 เวอาห์ แสงเงิน รับบท ธีรภัทร ธีรชัยชาญ (ทิม)
 เมธิกา จีรนรภัทร รับบท อลิยา เอมมาลี (อีฟ)
 ทิพนารี วีรวัฒโนดม รับบท เกวลิน ธีรชัยชาญ (กีวี่) 
 พลอยนิรา หิรัญทวีศิลป์ รับบท มิเรียม (มีม)
 ภัทร เอกแสงกุล รับบท พิชญ์
 จิรกิตติ์ ถาวรวงศ์ รับบท แมท
 วชิรวิชญ์ เรืองวิวรรธน์ รับบท แดน
 ตะวัน วิหครัตน์ รับบท ติณ

 นักแสดงสมทบ 

 ณวัชร์ พุ่มโพธิงาม รับบท ไฟท์
 ภัทรวรินทร์ ทิมกุล รับบท แม่กีวี่
 สรวงสุดา ลาวัณย์ประเสริฐ รับบท อัญชลี (แม่พิชญ์)
 สัตบุตร แลดิกี รับบท ไมกี้
 สุพจน์ จันทร์เจริญ รับบท พ่อพิชญ์
 ณพล พรมสุวรรณ รับบท อาทัต
 กฤษณะ พันธุ์เพ็ง รับบท พ่ออีฟ
 ปัทมวรรณ เค้ามูลคดี รับบท แม่ของแดน

 นักแสดงรับเชิญ 

 วสวิศว์ ศตพิพัฒน์ รับบท แทนไท ธีระชัยชาญ (แทน)
 อัญชลี หัสดีวิจิตร
 ธนบูลย์ วัลลภศิรินันท์ รับบท ต้น
 เจนจิรา อิศรเสนา ณ อยุธยา
 นันท์นิชา แซ่หวง

 เรตติ้ง 

ในตารางด้านล่างนี้  แสดงถึงเรตติงที่ต่ำที่สุดและ  แสดงถึงเรตติงที่สูงที่สุด
ตอนที่เวลาออกอากาศ
(UTC+07:00)วันที่ออกอากาศค่าเฉลี่ยอ้างอิง1วันจันทร์ - วันอังคาร
เวลา 20.30 น.20 ธันวาคม 25640.097221 ธันวาคม 25640.093327 ธันวาคม 25640.111428 ธันวาคม 25640.153 มกราคม 256564 มกราคม 25650.1710 มกราคม 2565811 มกราคม 2565917 มกราคม 25651018 มกราคม 25651124 มกราคม 25650.1391225 มกราคม 25650.0791331 มกราคม 2565141 กุมภาพันธ์ 25650.128157 กุมภาพันธ์ 25650.082168 กุมภาพันธ์ 25650.105Average0.245
# จัตุรัสวาตส์ลัฟ
จัตุรัสวาตส์ลัฟ  หรือชื่อในภาษาปากว่า วาตสลาวาก  เป็นจัตุรัสหลักแห่งหนึ่งและเป็นศูนย์กลางธุรกิจและประชาคมวัฒนธรรมในย่านเมืองใหม่ของกรุงปราก ประเทศเช็กเกีย เหตุการณ์ทางประวัติศาสตร์หลายเหตุการณ์เกิดขึ้นที่นี่ และจัตุรัสนี้เป็นหนึ่งในสถานที่เก่าแก่ที่ใช้ในการเฉลิมฉลอง การเดินขบวน และการชุมนุมสาธารณะอื่น ๆ นอกจากนี้ยังเป็นสถานที่ที่มีคนเดินเท้าพลุกพล่านที่สุดในประเทศอีกด้วย

ในอดีตจัตุรัสนี้เป็นที่รู้จักกันในชื่อ โกญสกีเติร์ค  เนื่องจากเป็นที่ชุมนุมซื้อขายม้าเป็นบางครั้งบางคราวในสมัยกลาง จนกระทั่งใน ค.ศ. 1848 จัตุรัสได้เปลี่ยนชื่อเป็น จัตุรัสนักบุญวาตส์ลัฟ  ตามชื่อนักบุญองค์อุปถัมภ์ของโบฮีเมีย และตามข้อเสนอของกาแร็ล ฮาวลีแช็ก โบโรฟสกี นักเขียนและนักการเมืองชาวเช็ก
# อาลิยา ภัฏฏ์
อาลิยา ภัฏฏ์ (; เกิด 15 มีนาคม ค.ศ. 1993) เป็นนักแสดงหญิงชาวอังกฤษเชื้อสายอินเดีย เธอมีชื่อเสียงจากผลงานภาพยนตร์ภาษาฮินดีเป็นจำนวนมาก เธอได้รับรางวัลและได้รับการยกย่องอย่างมาก เช่น รางวัลฟิล์มแฟร์อะวอดส์สี่รางวัล ทั้งนี้ เธอยังได้รับการจัดอันดับให้เป็นนักแสดงหญิงที่มีรายได้สูงสุดของประเทศอินเดีย และยังปรากฏชื่ออยู่ 1 ใน 100 ผู้ทรงอิทธิพลของนิตยสารฟอบส์แห่งประเทศอินเดียตั้งแต่ปี 2014

เธอเกิดในตระกูลภัฏฏ์ เป็นธิดาของมเหศ ภัฏฏ์ ซึ่งเป็นผู้กำกับภาพยนตร์ และโสนี ราซดาน ซึ่งเป็นนักแสดงหญิง เริ่มเข้าสู่วงการบันเทิงตั้งแต่ยังเด็กจากการแสดงภาพยนตร์เรื่อง Sangharsh ในปี 1999 ต่อมาเธอได้แสดงภาพยนตร์วัยรุ่นเรื่อง Student of the Year ในปี 2012 ต่อมาในปี 2014 เธอแสดงภาพยนตร์เรื่อง Highway ซึ่งภาพยนตร์เรื่องนี้ส่งผลให้เธอได้รับรางวัลฟิล์มแฟร์อะวอดส์ สาขานักแสดงนำหญิงยอดเยี่ยม นอกจากนี้เธอยังแสดงนำในภาพยนตร์หลายเรื่องด้วยกัน เช่น สองเรา สองรัฐ (ค.ศ. 2014), เจ้าสาววุ่นวายของนายฮัมพ์ตี้ ชาร์มา (ค.ศ. 2014) และ Badrinath Ki Dulhania (ค.ศ. 2017) และละครเรื่อง Dear Zindagi (ค.ศ. 2016)

เธอได้รับรางวัลฟิล์มแฟร์อะวอดส์อีกสามรางวัล จาภภาพยนตร์แนวอาชญากรรมเรื่อง อุดตา ปัญจาบ (ค.ศ. 2016) Raazi (ค.ศ. 2018) และละครเรื่อง Gully Boy (ค.ศ. 2019) และต่อมาเธอได้เป็นที่รู้จักอย่างกว้างขวางจากภาพยนตร์เรื่อง Gangubai Kathiawadi: หญิงแกร่งแห่งมุมไบ ในปี (ค.ศ. 2022) ซึ่งเธอได้รับบทเป็นคังคุพาอี กาฐิยาวาฑีประวัติ อาเลีย บาตต์ (Alia Bhatt) นางเอกคังคุไบ Gangubai Kathiawadi

นอกจากผลงานการแสดงภาพยนตร์และละครแล้ว เธอยังได้เปิดตัวธุรกิจเสื้อผ้าและกระเป๋าถือในตราสินค้าของเธอเอง และเป็นผู้ริเริ่มก่อตั้งโครงการทางนิเวศวิทยา "โค-เอ็กซิสต์" นอกจากนี้เธอยังร้องเพลงประกอบภาพยนตร์มาแล้ว 7 เพลง ด้านชีวิตส่วนตัวเธอสมรสกับรณพีร์ กปูร ซึ่งเป็นนักแสดงชาวอินเดียเช่นกัน โดยทั้งคู่สมรสเมื่อวันที่ 14 เมษายน ค.ศ. 2022 ในพิธีส่วนตัวที่อพาร์ตเมนต์ที่มุมไบ และเมื่อวันที่ 6 พฤศจิกายน ค.ศ. 2022 เธอให้กำเนิดบุตรคนแรกซึ่งเป็นบุตรสาวของพวกเขา

 ประวัติ 
อาลิยา ภัฏฏ์ เกิดเมื่อวันที่ 15 มีนาคม พ.ศ. 2536 ในครอบครัวของภัฏฏ์กับมเหศ ภัฏฏ์ ผู้กำกับภาพยนตร์ และโสนี ราซดาน นักแสดงหญิงชาวอินเดีย พ่อของเธอมีเชื้อสายคุชราต และแม่ของเธอมีบรรพบุรุษของกัศมีรีปัณฑิตและเชื้อสายอังกฤษ-เยอรมัน เธอถือสัญชาติอังกฤษ เธอมีพี่สาวชื่อศาหีน และสองพี่น้องคือปูชา ภัฏฏ์ และราหุล ภัฏฏ์ นักแสดงเอมราน หาศมี และผู้กำกับโมหิต สูรี เป็นลูกพี่ลูกน้องของเธอ ในขณะที่โปรดิวเซอร์มุเกศ ภัฏฏ์ เป็นลุงของเธอ ภัฏฏ์สำเร็จการศึกษาที่โรงเรียนชมนาพาอีนรสี แต่ได้ลาออกในเวลาต่อมาเพื่อเข้าสู่วงการบันเทิง
# มิสแกรนด์ปวยร์โตรีโก
มิสแกรนด์ปวยร์โตรีโก  เป็นการประกวดนางงามในเปอร์โตริโก ตั้งแต่ปี 2013 ใบอนุญาตเป็นของ "Nuestra Belleza Puerto Rico" โดย Miguel R. Deliz. ซึ่งได้รับใบอนุญาต มิสแกรนด์ปวยร์โตรีโก 

มิสแกรนด์ปวยร์โตรีโก  จัดขึ้นภายใต้องค์กร Nuestra Belleza Puerto Rico เป็นการประกวดนางงามระดับประเทศของปวยร์โตรีโก เพื่อคัดเลือกตัวแทนเข้าร่วมการประกวดในหลายๆเวที ซึ่งหนึ่งในนั้นคือมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2019

 ฉบับ 
ปี ครั้งที่ วันที่ สถานที่ ผู้เข้าแข่งขัน ผลการแข่งขัน  มิสแกรนด์คิวบา2021111 มิถุนายนออดิชั่นออนไลน์3บิเบียนิ ดิอัซ อาร์โรโย(วิลลาลบา)

 การแข่งขันระดับนานาชาติ 
ต่อไปนี้เป็นรายชื่อตัวแทนชาวปวยร์โตรีโกของมิสแกรนด์อินเตอร์เนชั่นแนล.

สัญลักษณ์สี
 ปี ตัวแทน บ้านเกิด    ตำแหน่ง  2024ชารอน กาโป นารา ปอนเซนูเอสตรา เบลเลซ่า เปอร์โตริโก 2024 - แกรนด์อินเตอร์เนชั่นแนล 2023มาเรีย คริสติน่า รามอส		 คากัวส์นูเอสตรา เบลเลซ่า เปอร์โตริโก 2023 - แกรนด์อินเตอร์เนชั่นแนลเช้ารอบ 20 คนสุดท้าย 2022ออกซานา ริเบรา โดราโดนูเอสตรา เบลเลซ่า เปอร์โตริโก 2022 - แกรนด์อินเตอร์เนชั่นแนลรองอันดับ 5  2021บิเบียนิ ดิอัซ อาร์โรโย วิลลาลบามิสแกรนด์ปวยร์โตรีโก 2021รองอันดับ 3  2020ฟาบิโอลา บาเลนติน กอนซาเลส คามูยรองอันดับ 2: มิสยูนิเวิร์สปวยร์โตรีโก 2019เข้ารอบ 10 คนสุดท้าย  2019อาเซล ออร์ติซ โมโรวิสนูเอสตรา เบลเลซ่า เปอร์โตริโก 2019 - แกรนด์อินเตอร์เนชั่นแนลเข้ารอบ 10 คนสุดท้าย  2018นิโคล โคลอน กากวาสรองอันดับ 3  2017เบรนดา จิเมเนซ มายาเกซรองอันดับ 1: มิสยูนิเวิร์สปวยร์โตรีโก 2016รองอันดับ 3 2016แมดิสัน แอนเดอร์สัน แอริโซนารองอันดับ 3 2015ไอซามา แคมโพส บายามอนเข้ารอบ 20 คนสุดท้าย 2014รีเบคกา บาเลนติน โดราโดเข้ารอบ 20 คนสุดท้าย  2013เยเนลิ ชาปาร์โร บาร์เซโลเนตามิสมุนโดเปอร์โตริโก 2011มิสแกรนด์อินเตอร์เนชันแนล 2013 

 ทำเนียบ 

 การประกวดรอบระดับประเทศ 
รายการต่อไปนี้คือผู้เข้ารอบสุดท้ายของการประกวด มิสแกรนด์ปวยร์โตรีโก รวมถึงผลการประกวด
สัญลักษณ์สี
 : ชนะเลิศ
 : รองชนะเลิศหรืออันดับ 5/9
 : เข้ารอบรองชนะเลิศ
 : ผู้เข้าแข่งขันในรอบก่อนรอบสุดท้าย
: ชนะเลิศตำแหน่งระดับชาติอีกหนึ่งรางวัลเป็นรางวัลเสริม
 : รางวัลพิเศษหรือเข้ารอบสุดท้ายรางวัลพิเศษ
 : ถอนตัว
 : ไม่ได้เข้าร่วม
2021 คากัวส์Maritery Carrion พอนซ์Ariette Nathalia Banchs วิลลาลบาVivianie Arroyo (W)
 อ้างอิง
# วัดบูรพาราม
วัดบูรพาราม อาจหมายถึง
 วัดบูรพาราม (จังหวัดกาฬสินธุ์)
 วัดบูรพาราม (อำเภอกระนวน) จังหวัดขอนแก่น
 วัดบูรพาราม (อำเภอชุมแพ) จังหวัดขอนแก่น
 วัดบูรพาราม (อำเภอน้ำพอง) จังหวัดขอนแก่น
 วัดบูรพาราม (อำเภอบ้านไผ่) จังหวัดขอนแก่น
 วัดบูรพาราม (อำเภอบ้านฝาง) จังหวัดขอนแก่น
 วัดบูรพาราม (อำเภอพล) จังหวัดขอนแก่น
 วัดบูรพาราม (จังหวัดชัยภูมิ)
 วัดบูรพาราม (จังหวัดนครพนม)
 วัดบูรพาราม (จังหวัดบุรีรัมย์)
 วัดบูรพาราม (จังหวัดปราจีนบุรี)
 วัดบูรพาราม (จังหวัดปัตตานี)
 วัดบูรพาราม (ตำบลตลาด) อำเภอเมืองมหาสารคาม จังหวัดมหาสารคาม
 วัดบูรพาราม (ตำบลเขวา) อำเภอเมืองมหาสารคาม จังหวัดมหาสารคาม
 วัดบูรพาราม (อำเภอคำเขื่อนแก้ว) จังหวัดยโสธร
 วัดบูรพาราม (อำเภอมหาชนะชัย) จังหวัดยโสธร
 วัดบูรพาราม (อำเภอเกษตรวิสัย) (สว่างบูรพา) จังหวัดร้อยเอ็ด
 วัดบูรพาราม (อำเภอโพนทอง) จังหวัดร้อยเอ็ด
 วัดบูรพาราม (อำเภอหนองพอก) จังหวัดร้อยเอ็ด
 วัดบูรพาราม (จังหวัดเลย)
 วัดบูรพาราม (อำเภอโคกศรีสุพรรณ) จังหวัดสกลนคร
 วัดบูรพาราม (อำเภอเจริญศิลป์) จังหวัดสกลนคร
 วัดบูรพาราม (อำเภอพังโคน) จังหวัดสกลนคร
 วัดบูรพาราม (อำเภอโพนนาแก้ว) จังหวัดสกลนคร
 วัดบูรพาราม (อำเภอภูพาน) จังหวัดสกลนคร
 วัดบูรพาราม (อำเภอสว่างแดนดิน) จังหวัดสกลนคร
 วัดบูรพาราม (อำเภอเขวาสินรินทร์) จังหวัดสุรินทร์
 วัดบูรพาราม (อำเภอท่าตูม) จังหวัดสุรินทร์
 วัดบูรพาราม (อำเภอเมืองสุรินทร์) จังหวัดสุรินทร์
 วัดบูรพาราม (อำเภอรัตนบุรี) จังหวัดสุรินทร์
 วัดบูรพาราม (จังหวัดหนองบัวลำภู)
 วัดบูรพาราม (อำเภอกุดจับ) จังหวัดอุดรธานี
 วัดบูรพาราม (อำเภอไชยวาน) จังหวัดอุดรธานี
 วัดบูรพาราม (อำเภอหนองหาน) จังหวัดอุดรธานี
 วัดบูรพาราม (อำเภอนาตาล) จังหวัดอุบลราชธานี
 วัดบูรพาราม (อำเภอบุณฑริก) จังหวัดอุบลราชธานี
 วัดบูรพาราม (อำเภอพิบูลมังสาหาร) จังหวัดอุบลราชธานี
 วัดบูรพาราม (ตำบลโนนโหนน) อำเภอวารินชำราบ จังหวัดอุบลราชธานี
 วัดบูรพาราม (ตำบลคูเมือง) อำเภอวารินชำราบ จังหวัดอุบลราชธานี
# ชับบา แรงส์
ชับบา แรงส์ (เกิดเมื่อวันที่ 17 มกราคม ค.ศ. 1966) เป็นนักดนตรีแดนซ์ฮอลล์ชาวจาเมกา ในช่วงปลายทศวรรษ 1980 และต้นทศวรรษ 1990 เขาเป็นหนึ่งในนักดนตรีชาวจาเมกาที่โด่งดังที่สุดในโลก เนื่องจากความโดดเด่นของเขาในประเทศบ้านเกิดของเขาในฐานะศิลปินแดนซ์ฮอลล์ เขาได้รับความนิยมในอเมริกาเหนือ กับอัลบั้ม จัสต์เรียลิตี (Just Reality) ในปี 1990 เขาออกสองสตูดิโออัลบั้ม, แอสรอว์แอสเอเวอร์ (As Raw as Ever) และ เอกซ์ตราเนเก็ด (X-tra Naked) ที่ชนะรางวัลแกรมมี่ สาขา อัลบั้มเร็กเกที่ดีที่สุด ในปี 1992 และ ปี 1993 ตามลำดับ เขามีชื่อเสียงโด่งดังจากเพลง "Mr. Loverman" และ "Ting-A-Ling" ซึ่งได้รับการยกย่องจากทั่วโลกและถือเป็นเพลงประจำตัวของเขา
# จุดผ่านแดนถาวรบ้านผักกาด
จุดผ่านแดนถาวรบ้านผักกาดสำนักสวัสดิภาพการขนส่งทางบก กรมขนส่งทางบก. คู่มือผู้ประกอบการขนส่ง และ พนักงานขับรถขนส่ง รองรับประชาคมเศรษฐกิจอาเซียน AEC. (dlt.go.th) เป็น 1 ใน 5 จุดผ่านแดนระหว่างประเทศไทยกับประเทศกัมพูชาภายในพื้นที่จังหวัดจันทบุรี ตั้งอยู่ในพื้นที่ตำบลคลองใหญ่ อำเภอโป่งน้ำร้อน จังหวัดจันทบุรี โดยมีคลองด่านเป็นเส้นแบ่งเขตแดนตามธรรมชาติ ตั้งอยู่ตรงข้ามกับบ้านปรม อำเภอศารากราว จังหวัดไพลิน ประเทศกัมพูชา

 ประวัติ 
จุดผ่านแดนถาวรบ้านผักกาด แต่เดิมมีสถานะเป็นจุดผ่อนปรนทางการค้าบ้านผักกาด และได้เปิดเป็นจุดผ่านแดนในปี พ.ศ. 2540 ให้ประชาชนทั้งสองประเทศสามารถข้ามไปมาเพื่อทำการค้าและสัญจรอย่างเป็นทางการ และได้รับการยกฐานะขึ้นเป็นจุดผ่านแดนถาวรในปี พ.ศ. 2546 พร้อมกันกับจุดผ่านแดนถาวรบ้านแหลม

 การผ่านแดน 
จุดผ่านแดนถาวรบ้านผักกาดเปิดทำการตั้งแต่เวลา 06.00–22.00 น.ตารางจุดผ่านแดนทั่วประเทศ 19 มี.ค. 2561 (ด้านกัมพูชา)  สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (Passport) หรือบัตรผ่านแดน (Border Pass)

 กิจกรรม 
จุดผ่านแดนถาวรบ้านผักกาด พื้นที่การค้าจะมีความหนาแน่นน้อยกว่าจุดผ่านแดนถาวรบ้านแหลมที่อยู่ใกล้เคียงกัน ประกอบด้วยพื้นที่การค้าคือตลาดอินโดจีนไทย–กัมพูชา โดยจะคึกคักในช่วงวันพุธ และวันเสาร์ ซึ่งตลาดจะเปิดตั้งแต่ช่วงเวลาประมาณ 07.00–11.00 น. ซึ่งสินค้าส่งออกส่วนใหญ่ประกอบไปด้วยอาหารแห้ง เช่น (ข้าวสาร บะหมี่กึ่งสำเร็จรูป) ผงชูรส ผักผลไม้ ชิ้นส่วนรถยนต์ ผลิตภัณฑ์เกี่ยวกับน้ำมัน วัสดุก่อสร้าง และสินค้านำเข้าส่วนใหญ่ประกอบไปด้วยไม้แปรรูป อัญญมณี ผักผลไม้

นอกจากนี้ ในฝั่งกัมพูชายังมีบ่อนกาสิโนเปิดให้บริการเป็นจำนวนมาก และหากเดินทางลึกเข้่าไปในประเทศกัมพูชาอีกประมาณ 20 กิโลเมตรจะถึงตัวจังหวัดไพลิน

 ด่านศุลกากร 
ด่านพรมแดนบ้านผักกาดอยู่ในความดูแลของด่านศุลกากรจันทบุรี โดยมีที่ทำการศูนย์บริการแบบเบ็ดเสร็จ One stop service ตั้งอยู่ที่บริเวณหน้าจุดผ่านแดน ตำบลคลองใหญ่ อำเภอโป่งน้ำร้อน จังหวัดจันทบุรี ตรงข้ามพื้นที่บ้านปรม อำเภอศารากราว จังหวัดไพลิน ประเทศกัมพูชา ห่างจากที่ทำการด่านศุลกากรจันทบุรีประมาณ 53 กิโลเมตร เปิดทำการระหว่างเวลา 06.00–22.00 น.

สำหรับที่ทำการศุลกากรด่านพรมแดนบ้านผักกาดนั้น ตั้งอยู่ที่หมู่ 4 ตำบลคลองใหญ่ อำเภอโป่งน้ำร้อน จังหวัดจันทบุรี ห่างจากที่ทำการด่านศุลกากรจันทบุรีประมาณ 52 กิโลเมตร

 ด่านตรวจคนเข้าเมือง 
ตรวจคนเข้าเมืองจังหวัดจันทบุรี เป็นผู้ดูแลรับผิดชอบจุดผ่านแดนถาวรบ้านผักกาด

 การเดินทาง 
จุดผ่านแดนถาวรบ้านผักกาด สามารถเดินทางมาได้ทั้งด้วยรถยนต์ส่วนบุคคล และระบบขนส่งสาธารณะ เพื่อเยี่ยมชมตลาดการค้าชายแดน และข้ามไปยังฝั่งกัมพูชา

 เส้นทาง 
จากกรุงเทพมหานคร สามารถเดินทางมายังจังหวัดจันทบุรีด้วยถนนสุขุมวิท จากนั้นแยกออกทางซ้ายเข้าสู่ทางหลวงแผ่นดินหมายเลข 317 จันทบุรี - สระแก้ว ขึ้นไปทางจังหวัดสระแก้ว เลี้ยวขวาที่ทางหลวงแผ่นดินหมายเลข 3193 (ทับไทร - ตามูน) และเลี้ยวขวาเข้าสู่ถนนคลองใหญ่ - เมืองปรม จะนำไปสุดเส้นทางที่จุดผ่านแดนถาวรบ้านผักกาด

 ขนส่งสาธารณะ 
ระบบขนส่งสาธารณะสำหรับเดินทางมายังจุดผ่านแดนถาวรบ้านผักกาด ประกอบไปด้วย

 รถตู้จันทบุรี–บ้านผักกาด มี 2 บริษัทเดินรถอยู่ ต้นเส้นทางอยู่ตรงข้ามห้างสรรพสินค้าโรบินสัน จันทบุรี คือ
 ตั๋วสีฟ้า เดินรถรอบเวลา 12.00 น. และ 18.00 น.
 ตั๋วสีขาว เดินรถตั้งแต่เวลา 09.30–12.30 น.
# วัดย่านอ่างทอง
วัดย่านอ่างทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน้อย ในตำบลบ้านใหญ่ อำเภอผักไห่ จังหวัดพระนครศรีอยุธยา

วัดย่านอ่างทอง แต่เดิมชื่อ วัดจุฬาโลก ตั้งวัดเมื่อ พ.ศ. 2367 ได้รับพระราชทานวิสุงคามสีมาเมื่อ พ.ศ. 2370 คงได้รับการบูรณะในสมัยพระบาทสมเด็จพระนั่งเกล้าเจ้าอยู่หัว เป็นวัดที่พระบาทสมเด็จพระเจ้าอยู่หัวตั้งแต่รัชกาลที่ 3–6 ได้เสด็จประพาสทางชลมารคมาที่วัดย่านอ่างทอง ที่มาของชื่อวัดเล่าว่า  มอญทำหม้อใส่เรือมาขายได้เห็นอ่างทองคำใบใหญ่ลอยน้ำมา และจมลง เลยเรียกคุ้งน้ำนี้ว่า "ย่านอ่างทอง" 

อุโบสถล้อมรอบด้วยกำแพงแก้ว ภายในประดิษฐานองค์พระประธานปางมารวิชัยหล่อด้วยทองผสมผสานสำริดศิลปะสุโขทัยหรือแบบเมืองเหนือ หน้าบันอุโบสถมีรูปแกะสลักพระนารายณ์และพระอินทร์ ศาลาการเปรียญ กุฏิสงฆ์ ได้ริ้อเอาตำหนักของเจ้านายวังหน้า ถวายไปปลูกไว้เป็นสังฆาวาส จิตรกรรมในวิหารผสมผสานรูปแบบไทยประเพณีด้วยเส้นสินเทา
# อุดรพันธ์ จันทรวิโรจน์
อุดรพันธ์ จันทรวิโรจน์ (5 พฤษภาคม พ.ศ. 2489 - 13 มีนาคม พ.ศ. 2563) อดีตนายกองค์การบริหารส่วนจังหวัดเชียงใหม่ 2 สมัย อดีตสมาชิกสภาองค์การบริหารส่วนจังหวัดเชียงใหม่ และผู้ก่อตั้งทีมสโมสรฟุตบอลเชียงใหม่

 ประวัติ 
อุดรพันธ์ เกิดเมื่อวันที่ 5 พฤษภาคม พ.ศ. 2489 ในป็นสายตระกูลสืบเชื้อสายชาวพม่า ต้นตระกูลคือ หม่องจันโอ่ง และหม่องตาอู (พนาสิทธิ์ จันทรวิโรจน์) เป็นหนึ่งในกลุ่มตระกูลผู้กว้างขวาง ยิ่งใหญ่ในภาคเหนือ ด้วยครองอาณาจักรยิ่งใหญ่กิจการป่าไม้ในเขตลำปาง"พ่อเลี้ยงอุดรพันธ์" อดีตผู้ก่อตั้งสโมสรเชียงใหม่ เอฟซี เสียชีวิตแล้ว

นายอุดรพันธ์ ได้เสียชีวิต เมื่อวันที่ 13 มีนาคม พ.ศ. 2563 ที่ประเทศพม่าปิดตำนาน'พ่อเลี้ยงอี๊ด'นักการเมืองท้องถิ่น คาดหัวใจวายเฉียบพลัน

 การทำงาน 
อุดรพันธ์ จันทรวิโรจน์ เป็นนักธุรกิจเกี่ยวเป็นตัวแทนจำหน่ายเบียร์และน้ำดื่มตราสิงห์ในภาคเหนือ ต่อมาได้เข้าสู่งานการเมืองโดยการลงสมัครรับเลือกตั้งเป็นสมาชิกสภาจังหวัดเชียงใหม่ (สจ.) และได้รับเลือกเป็นนายกองค์การบริหารส่วนจังหวัดเชียงใหม่ (เลือกโดยสมาชิกสภาจังหวัด) ในขณะดำรงตำแหน่งเขาถูกคณะกรรมการป้องกันและปราบปรามการทุจริตแห่งชาติ (ป.ป.ช.) ฟ้องศาลอาญาคดีทุจริตและประพฤติมิชอบภาค 5 กรณีให้วิศวกรออกแบบต่อเติมอาคาร อบจ.เชียงใหม่ โดยมิชอบ ซึ่งต่อมาศาลได้ตัดสินให้จำคุก นายอุดรพันธ์ เป็นเวลา 8 ปี เมื่อวันที่ 16 มกราคม พ.ศ. 2561คุก 8 ปี! พ่อเลี้ยงอี๊ด อดีตนายกฯอบจ.เชียงใหม่ สั่งการให้วิศวกรไม่มีอำนาจออกแบบสนง.

อุดรพันธ์ ลงสมัครรับเลือกตั้งนายกองค์การบริหารส่วนจังหวัดเชียงใหม่ ในปี 2547 แข่งขันกับ ธวัชวงศ์ ณ เชียงใหม่ ซึ่งเขาและธวัชวงศ์ ต่างได้รับการสนับสนุนจากพรรคไทยรักไทย แต่ในครั้งนั้นธวัชวงศ์ ณ เชียงใหม่ เป็นฝ่ายชนะการเลือกตั้งพระปกเกล้า,สถาบัน. ฐานข้อมูลการเลือกตั้งนายก อบจ. สถาบันพระปกเกล้า : กรุงเทพ. 2547

ต่อมาในการเลือกตั้งปี 2551 เขาได้ลงสมัครรับเลือกตั้งนายกองค์การบริหารส่วนจังหวัดเชียงใหม่อีกครั้ง โดยมีผู้สมัครแข่งขันคือ ธวัชวงศ์ ณ เชียงใหม่ และบุญเลิศ บูรณุปกรณ์ ผลปรากฏว่านายบุญเลิศ เป็นฝ่ายชนะการเลือกตั้งผลเลือกตั้งไม่ทางการระบุ “บุญเลิศ” เข้าวินนั่งเก้าอี้นายก อบจ.เชียงใหม่

 วงการฟุตบอล 
อุดรพันธ์ จันทรวิโรจน์ เป็นผู้ก่อตั้งสโมสรฟุตบอลเชียงใหม่ ต่อมาเขาได้ตบหน้า สุรศักดิ์ คุณดิลกสิโรดม ผู้ตัดสินในเกมที่เชียงใหม่เปิดบ้านเสมอ  1-1 ในดิวิชั่น 1 จนกระทั่งสมาคมฟุตบอลแห่งประเทศไทย ตัดสินห้ามยุ่งเกี่ยวกับฟุตบอลตลอดชีวิต พร้อมกับปรับเงิน จำนวน 1 แสนบาทลงดาบ 'พ่อเลี้ยงอี๊ด' โดนแบนตลอดชีพ
# กระทรวงกลาโหม (ประเทศรัสเซีย)
กระทรวงกลาโหมของสหพันธรัฐรัสเซีย (, อักษรย่ออย่างไม่เป็นทางการว่า МО, МО РФ หรือ Minoboron)

ประธานาธิบดีรัสเซีย เป็นผู้บัญชาการทหารสหพันธรัฐรัสเซียและกำกับดูแลกิจกรรมของกระทรวง รัฐมนตรีว่าการกระทรวงกลาโหมใช้อำนาจการบริหารและปฏิบัติการเหนือกองทัพФедеральный закон от 31 мая 1996 г. № 61-ФЗ «Об обороне»  See Article 13, §§ 1, 2. เจ้าหน้าที่ทั่วไปปฏิบัติตามคำแนะนำและคำสั่งของประธานาธิบดีและรัฐมนตรีกลาโหม

อาคารหลักของกระทรวงสร้างขึ้นในทศวรรษที่ 1940 ตั้งอยู่ที่จัตุรัสอาร์บัตสกายาใกล้ถนนอาร์บัต อาคารอื่น ๆ ของกระทรวงตั้งอยู่ทั่วเมืองมอสโก หน่วยงานสูงสุดที่รับผิดชอบในการจัดการและการกำกับดูแลของกระทรวงกลาโหมคือศูนย์การจัดการการป้องกันประเทศ (Национальный центр управления обороной РФ) ซึ่งตั้งอยู่ที่เขื่อนฟรันเซนสกายาและรับผิดชอบในการรวมศูนย์คำสั่งของกองทัพ

รัฐมนตรีว่าการกระทรวงกลาโหมรัสเซียคนปัจจุบันคือ พลเอกอาวุโสเซียร์เกย์ ชอยกู

 ประวัติ
# ตำบลขามทะเลสอ
ขามทะเลสอ เป็นตำบลหนึ่งในอำเภอขามทะเลสอ จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลขามทะเลสอ และ องค์การบริหารส่วนตำบลขามทะเลสอ

 การปกครอง 
 หมู่บ้าน 

 หมู่ที่ 1 ขามทะเลสอ
 หมู่ที่ 2 หนองคู
 หมู่ที่ 3 สีจาน
 หมู่ที่ 4 หนองขุ่น
 หมู่ที่ 5 โคกแฝก
 หมู่ที่ 6 โคกสออน
 หมู่ที่ 7 พวงพยอม
 หมู่ที่ 8 น้อยพัฒนา
 หมู่ที่ 9 บึงขามทะเลสอ

 การปกครองส่วนท้องถิ่น 
พื้นที่ของตำบลขามทะเลสอ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลขามทะเลสอ         5.16             2,198       4,290องค์การบริหารส่วนตำบลขามทะเลสอ  34.04            1,275       3,262 รวม                                         39.2            3,473       7,552
 สถิติจำนวนประชากรและบ้านของตำบลขามทะเลสอ ข้อมูล ณ ธันวาคม 2564
# แผ่นดินไหวหลัก
แผ่นดินไหวหลัก  เป็นแผ่นดินไหวครั้งที่ใหญ่ที่สุดในเหตุการณ์หนึ่ง ๆ บางครั้งมีแผ่นดินไหวนำเกิดขึ้นก่อน และมักมีแผ่นดินไหวตามเกิดขึ้นติดตามมาอีกหลายครั้ง

 แผ่นดินไหวนำ 

เป็นแผ่นดินไหวที่เกิดขึ้นก่อนแผ่นดินไหวหลัก และมีความเกี่ยวข้องกันทั้งในเรื่องเวลาและระยะห่าง การเรียกแผ่นดินไหวว่า แผ่นดินไหวนำ แผ่นดินไหวหลัก หรือแผ่นดินไหวตาม จะเป็นไปตามลำดับของเหตุการณ์

 แผ่นดินไหวตาม 

เป็นแผ่นดินไหวขนาดเล็กที่เกิดขึ้นหลังจากแผ่นดินไหวขนาดใหญ่ ในพื้นที่เดียวกับพื้นที่ไหวหลัก
# ตำบลหนองสรวง (อำเภอขามทะเลสอ)
ตำบลหนองสรวง เป็นตำบลหนึ่งในอำเภอขามทะเลสอ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองสรวง 

 การปกครอง 
ตำบลหนองสรวง แบ่งการปกครองออกเป็น 9 หมู่บ้าน คือ

 หมู่ที่ 1 หนองสรวง
 หมู่ที่ 2 ดอนตานาด
 หมู่ที่ 3 หนองตะครอง
 หมู่ที่ 4 หนองกก
 หมู่ที่ 5 หนองสรวงพัฒนา
 หมู่ที่ 6 หนองสรวงสามัคคี
 หมู่ที่ 7 หนองสรวงรุ่งเรือง
 หมู่ที่ 8 โคกพัฒนา
 หมู่ที่ 9 หนองสรวงสันติสุข

 สถานที่สำคัญ 
 การศึกษา 
 โรงเรียนประถมศึกษา
 โรงเรียนบ้านหนองกก	
 โรงเรียนบ้านหนองตะครอง
 โรงเรียนบ้านหนองสรวง

 การสาธารณสุข
 โรงพยาบาลส่งเสริมสุขภาพตำบล 1 แห่ง

 การศาสนา 
 วัด/สำนักสงฆ์
 วัดหนองกก 
 วัดหนองตะครอง 
 วัดหนองสรวง
# ตำบลโป่งแดง (อำเภอขามทะเลสอ)
ตำบลโป่งแดง เป็นตำบลหนึ่งในอำเภอขามทะเลสอ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโป่งแดง ตั้งอยู่ห่างจากที่ว่าการอำเภอประมาณ 3 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลบึงอ้อ
 ทิศตะวันออก ติดต่อกับ ตำบลขามทะเลสอ
 ทิศใต้ ติดต่อกับ ตำบลโค้งยาง ตำบลกุดจิก (อำเภอสูงเนิน) 
 ทิศตะวันตก ติดต่อกับ ตำบลโค้งยาง ตำบลโนนค่า (อำเภอสูงเนิน)

 การปกครอง 
ตำบลโป่งแดง แบ่งการปกครองออกเป็น 8 หมู่บ้าน คือ

 หมู่ที่ 1 โป่งแดง
 หมู่ที่ 2 โนน
 หมู่ที่ 3 น้ำฉ่า
 หมู่ที่ 4 โกรกกระหาด
 หมู่ที่ 5 หนองม่วง
 หมู่ที่ 6 บูรพา
 หมู่ที่ 7 โป่งสุริยา
 หมู่ที่ 8 น้ำฉ่าสายชล

 สถานที่สำคัญ 
 การศึกษา 
 โรงเรียนประถมศึกษา
 โรงเรียนบ้านโกรกกระหาด	
 โรงเรียนบ้านโนน	
 โรงเรียนบ้านโป่งแดงน้ำฉ่าสามัคคี

 การสาธารณสุข
 โรงพยาบาลส่งเสริมสุขภาพตำบล 1 แห่ง

 การศาสนา 
 วัด/สำนักสงฆ์
ตำบลโป่งแดงมีวัดทั้งหมด 5 แห่ง และสำนักสงฆ์ทั้งหมด1 แห่ง
# การย้อมส้ม
การย้อมส้ม หรือ เกสราภิวัตน์  เป็นคำเรียกนโยบายฝ่ายขวาที่สนับสนุนแนวคิดชาตินิยมฮินดูในประเทศอินเดีย นักวิจารณ์ทางการเมืองประดิษฐ์คำนี้ขึ้นมา เพื่อเรียกนโยบายของรัฐบาลชาตินิยมฮินดูในอินเดียที่พยายามเชิดชูบทบาทของศาสนาฮินดูในประวัติศาสตร์อินเดีย ในขณะเดียวกันก็ละทิ้งบทบาทของชุมชนศาสนาอื่น ๆ ผ่านทางการแก้ไขเนื้อหาในหนังสือเรียน โดยสีส้มหรือสีฝรั่น (saffron) เป็นสีที่ใช้แทนศาสนาฮินดู

ในสมัยอาณานิคมอังกฤษ ประวัติศาสตร์ของอินเดียส่วนใหญ่ถูกกำหนดโดยนักประวัติศาสตร์ชาวอังกฤษ ซึ่งมีเนื้อหาสนับสนุนว่าการปกครองอินเดียโดยอังกฤษนั้นเป็นไปเพื่อการพัฒนาและปรับปรุงความเป็นอยู่ของอินเดียให้ดียิ่งขึ้น วาทกรรมนี้ปรากฏทั่วไปในหนังสือเรียนยุคอาณานิคมอังกฤษ หลังอินเดียได้รับเอกราชในปี ค.ศ. 1947 มีความพยายามผลักดันการผลิตประวัติศาสตร์ที่เสนอแง่มุมของการกดขี่โดยอังกฤษ รัฐสภาจึงจัดตั้งสภาแห่งชาติว่าด้วยการฝึกและการวิจัยการศึกษา (National Council of Education Research and Training; NCERT) ขึ้นเพื่อร่างแบบเรียนประวัติศาสตร์อินเดียใหม่ NCERT ได้ว่าจ้างนักประวัติศาสตร์และนักจดหมายเหตุเพื่อสร้างหลังสูตรร่วมว่าด้วยเหตุการณ์ในประวัติศาสตร์ของอินเดีย โดยมีเป้าหมายหลักที่การลบล้างวาทกรรมยุคอาณานิคมออก และมีเป้าหมายหลักในการสร้างหลักสูตรที่เป็นฆราวาสนิยม แนวทางของ NCERT นี้สร้างความไม่พอใจเป็นอย่างมากในหมู่ฮินดูขวาจัด

พรรคภารตียชนตา (BJP) เคยกล่าวว่าแบบเรียนประวัติศาสตร์อินเดียหลายเล่มมีเนื้อหาแบบยุโรปเป็นศูนย์กลาง และเป็นมาร์กซิสต์อย่างเปิดเผย ในอดีต BJP มีความพยายามที่จะแก้ไขหลักสูตรประวัติศาสตร์นี้แต่ล้มเหลวโดยเฉพาะในรัฐที่พรรคไม่ได้อยู่ในอำนาจ นอกจากนี้ BJP ยังอ้างวาทกรรมแอบแฝงในการต้านฮินดู เพื่อเข้ามาจัดโครงสร้างองค์กร NCERT และสภาการศึกษาประวัติศาสตร์อินเดีย (Indian Council of Historical Research; ICHR) เพื่อให้ผลิตแบบเรียนประวัติศาสตร์ที่ตรงกับมุมมองชาตินิยมฮินดูของ BJP ส่วนในรัฐที่ BJP มีอำนาจในทางการเมืองอยู่นั้น แบบเรียนได้ถูกแก้ไขอย่างหนักเพื่อให้ชูวาทกรรมชาตินิยมฮินดู การเปลี่ยนแปลงที่ว่านี้ เช่น การลบล้างประเด็นเรื่องการยกเลิกระบบชนชั้นวรรณะ (caste-based exclusion) และความรุนแรงจากชนชั้นวรรณะ ออกจากประวัติศาสตร์ ไปจนถึงการลบหรือลดทอนบทบาทของชาวมุสลิมในการสร้างชาติอินเดีย 

ฮินดูสตานไตมส์ รายงานผลการตรวจสอบเนื้อหาแบบเรียนที่ถูกย้อมส้มโดย BJP ในปี ค.ศ. 2014 ระบุว่าความพยายามของฝ่ายขวาในการเปลี่ยนแบบเรียนและแก้ไขประวัติศาสตร์นี้ต้องเจอกับ "การต่อต้านในระดับหนึ่ง เนื่องจากไม่มีนักประวัติศาสตร์ที่น่าเชื่อถือมาสนับสนุน"

ในกลางปี ค.ศ. 2015 เดอะไทมส์ออฟอินเดีย รายงานว่าสภาแห่งชาติว่าด้วยการฝึกและการวิจัยการศึกษาซึ่งรับผิดชอบด้านการจัดพิมพ์หนังสือเรียน ได้เข้าร่วมการประชุมที่จัดโดยกระทรวงการพัฒนาทรัพยากรมนุษย์ ในระหว่างการประชุมครั้งนั้นได้มีการหารือเกี่ยวกับการเปลี่ยนแปลงตำราเรียน เจ้าหน้าที่จากสภาวิจัยประวัติศาสตร์อินเดียกล่าวว่าหัวข้อเรื่องชาตินิยมไม่ได้รับการปฏิบัติอย่างเหมาะสมในตำราเรียน จึงเป็นจุดเริ่มต้นของการแก้ไขตำราเรียน

ดูเพิ่ม
 ชุมชนนิยมในเอเชียใต้
 ภัยสีฝรั่น
# วัดบูรพาราม (อำเภอเมืองสุรินทร์)
วัดบูรพาราม เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ที่ตำบลในเมือง อำเภอเมืองสุรินทร์ จังหวัดสุรินทร์ ปัจจุบันมีพระธรรมวชิรญาณโกศล (เยื้อน ขนฺติพโล) เป็นเจ้าอาวาส

 ประวัติ 
วัดบูรพารามตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อ พ.ศ. 2480  สร้างโดยพระยาสุรินทร์ภักดีศรีณรงค์จางวาง (เชียงปุม) เจ้าเมืองสุรินทร์คนแรก ร่วมมือกันสร้างกับชาวบ้านเมื่อประมาณ พ.ศ. 2300–2330 ตั้งชื่อวัดว่า วัดบูรพ์ แรกเริ่มสังกัดมหานิกาย แต่ต่อมาเมื่อพ.ศ. 2476 สมเด็จพระมหาวีรวงศ์ (อ้วน ติสฺโส) ดำรงตำแหน่งเจ้าคณะมณฑลนครราชสีมา ได้อนุมัติให้วัดบูรพ์เป็นวัดในสังกัดคณะธรรมยุต แล้วนิมนต์พระราชวุฒาจารย์ (ดูลย์ อตุโล) ให้มาดำรงตำแหน่งเจ้าอาวาส วัดบูรพารามได้รับสถาปนาเป็นพระอารามหลวงชั้นตรี ตั้งแต่วันที่ 1 กุมภาพันธ์ พ.ศ. 2520 

ปูชนียวัตถุที่สำคัญ คือ หลวงพ่อพระชีว์ (หลวงพ่อประจี) พระพุทธรูปศักดิ์สิทธิ์คู่บ้านคู่เมืองของสุรินทร์ เป็นพระพุทธรูปปางมารวิชัย หน้าตักกว้าง 4 ศอก ปั้นด้วยเนื้อดินเผาอัดแน่น มีพุทธลักษณะศิลปะชาวกูย(ส่วย) หรือในวิชาการเรียกรวมๆว่าศิลปะแบบลาวล้านช้าง ไม่ปรากฏหลักฐานว่าสร้างขึ้นเมื่อใด แต่สันนิษฐานว่าสร้างขึ้นมาพร้อมกับวัดบูรพาราม พระพุทธรูปประดิษฐานอยู่ในมณฑปจัตุรมุข

 ทำเนียบเจ้าอาวาส 
 ลำดับ  รูป  รายนาม / สมณศักดิ์ ดำรงตำแหน่ง  ถึง 1  100px พระมหาพลอย    พ.ศ. 2475 พ.ศ. 2476 2  100px พระราชวุฒาจารย์ (ดุลย์ อตุโล)    พ.ศ. 2477 พ.ศ. 2526 3  100px พระรัตนากรวิสุทธิ์ (เสถียร สถิโร)  พ.ศ. 2526  พ.ศ. 2538 4    พระราชวรคุณ (สมศักดิ์ ปณฺฑิโต)  พ.ศ. 2538  พ.ศ. 2566          5    พระธรรมวชิรญาณโกศล (เยื้อน ขนฺติพโล)||  พ.ศ. 2567 || 20 มิถุนายน พ.ศ. 2568
|-
| bgcolor = "#E9E9E9"| รักษาการ ||  || '''